Hvangė
Hvangė (angl. Hwange) – miestas vakarų Zimbabvėje, Šiaurės Matabelelande, gan netoli Botsvanos ir Zambijos sienų. Pro miestą eina Bulavajo–Viktorija Folso geležinkelis. Šalia miesto yra vienas didžiausių pasaulyje akmens anglies telkinių. Vykdoma pramoninė anglių gavyba ir eksportas. Veikia šiluminė elektrinė. Vystomas turizmas – netoli Hvangės yra didžiausias šalyje Hvangės nacionalinis parkas.